รัฐบาลไทย-ข่าวทำเนียบรัฐบาล-ชุดปฏิบัติการพิเศษจังหวัดลำปาง ขับเคลื่อนนโยบายการจัดระเบียบสังคมของ มท.1 อย่างต่อเนื่อง บุกจับกุมสถานประกอบการลักลอบจำหน่ายบุหรี่ไฟฟ้าขายกัญชา และเล่นสล๊อทแมชีน
วันพฤหัสบดีที่ 18 มกราคม 2567
18/01/2567
ชุดปฏิบัติการพิเศษจังหวัดลําปาง ขับเคลื่อนนโยบายการจัดระเบียบสังคมของ มท.1 อย่างต่อเนื่อง บุกจับกุมสถานประกอบการลักลอบจําหน่ายบุหรี่ไฟฟ้าขายกัญชา และเล่นสล๊อทแมชีน
ชุดปฏิบัติการพิเศษจังหวัดลําปาง ขับเคลื่อนนโยบายการจัดระเบียบสังคมของ มท.1 อย่างต่อเนื่อง บุกจับกุมสถานประกอบการลักลอบจําหน่ายบุหรี่ไฟฟ้าขายกัญชา และเล่นสล๊อทแมชีน วอนพี่น้องประชาชนพบเบาะแส แจ้งศูนย์ดํารงธรรม โทรสายด่วน 1567 ฟรีตลอด 24 ชั่วโมง
เมื่อวันที่ 17 ม.ค. 67 นายชัชวาลย์ ฉายะบุตร ผู้ว่าราชการจังหวัดลําปาง เปิดเผยว่า จังหวัดลําปางได้รับแจ้งจากพลเมืองดีว่า บริเวณร้าน “Drunk Coffee” และร้าน“Good day Good time Good cooffee”มีกลุ่มนักเรียน/นักศึกษามั่วสุมกันเป็นจํานวนมาก จึงได้สั่งการให้ ชุดปฏิบัติการพิเศษฝ่ายปกครองจังหวัดลําปาง ร่วมบูรณาการกับฝ่ายปกครองอําเภอเมืองลําปาง เจ้าหน้าที่ตํารวจ สถานีตํารวจเมืองลําปาง เจ้าหน้าที่จากสํานักงานคณะอนุกรรมการคุ้มครองผู้บริโภคจังหวัดลําปาง และสมาชิกกองอาสารักษาดินแดน กองบังคับการกองอาสารักษาดินแดนจังหวัดลําปาง เข้าทําการตรวจสอบสถานที่ดังกล่าว โดยสามารถจับกุมผู้กระทําความผิดได้ 2 ราย พร้อมของกลางได้แก่ บุหรี่ไฟฟ้า กัญชา และอุปกรณ์การเล่นพนัน จํานวนมาก จึงดําเนินการแจ้งข้อกล่าวหา พร้อมนําตัวส่งพนักงานสอบสวนสถานีตํารวจภูธรเมืองลําปาง เพื่อดําเนินคดีตามกฎหมาย
นายชัชวาลย์ ฉายะบุตร ผู้ว่าราชการจังหวัดลําปาง กล่าวว่า กระทรวงมหาดไทยภายใต้การนําของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ที่ได้มีนโยบายในการจัดระเบียบสังคมและปราบปรามผู้มีอิทธิพล และนายสุทธิพงษ์ จุลเจริญ ปลัดกระทรวงมหาดไทย ได้มีข้อสั่งการและเน้นย้ําให้ทุกจังหวัดทั่วประเทศ มุ่งมั่นในการกําจัดกวาดล้างสิ่งผิดกฎหมายที่ก่อให้เกิดความไม่สงบเรียบร้อยในบ้านเมือง ตามพันธกิจของกระทรวงมหาดไทยในการ “บําบัดทุกข์ บํารุงสุข” ให้กับพี่น้องประชาชนมีวิถีชีวิตที่ปกติสุข มีความปลอดภัยในชีวิตทรัพย์สิน เพื่อให้ทุกจังหวัดมีการสอดส่องดูแล เเละตรวจตราจัดระเบียบสังคมอยู่อย่างสม่ําเสมอ พร้อมดําเนินการบํารุงสุขผ่านโครงการต่าง ๆ ทั้งการสร้างความมั่นคงทางอาหาร เเละการส่งเสริมให้เกิดการรวมกลุ่มเเละพัฒนาคุณภาพชีวิตของพี่น้องประชาชน ฯลฯ เพื่อยกระดับสังคมไทยสู่ความยั่งยืน
“จากการบูรณาการร่วมกันของเจ้าที่ฝ่ายปกครอง เจ้าหน้าที่ตํารวจ และหน่วยงานที่เกี่ยวข้องในครั้งนี้ เกิดขึ้นภายหลังได้รับแจ้งข่าวสารจากพลเมืองดีว่า บริเวณร้าน “Drunk Coffee” และร้าน “Good day Good time Good cooffee”มีกลุ่มนักเรียน/นักศึกษามั่วสุมกันเป็นจํานวนมาก จึงวางแผนการตรวจค้นและจับกุม โดยสามารถจับกุมผู้กระทําความผิดได้ 2 ราย ดังนี้ 1) นายกษมา (สงวนนามสกุล) อายุ 23 ปี เจ้าหน้าที่ได้แจ้งข้อกล่าวหา นําเข้า ครอบครอง ขายหรือให้บริการบุหรี่ไฟฟ้าหรือน้ํายาสําหรับเติมบุหรี่ไฟฟ้า จัดสถานที่ให้มีการสูบสมุนไพรควบคุม (กัญชา) ในสถานที่ประกอบการ และจําหน่ายยาควบคุม (ทรามาดอล) โดยไม่ได้รับอนุญาต พร้อมตรวจยึดของกลาง ประกอบไปด้วย บุหรี่ไฟฟ้าและน้ํายา จํานวน 475 ชิ้น กัญชาอบแห้ง จํานวน 208 กรัม พร้อมอุปกรณ์ที่เกี่ยวข้องกับการกระทําผิดอีกจํานวนหนึ่ง ยาทรามาดอล จํานวน 7770 แคปซูล 2) นางอินทิรา (สงวนนามสกุล) อายุ 78 ปี เจ้าหน้าที่ได้แจ้งข้อกล่าวหา จัดให้มีการเล่นซึ่งการพนันประเภท ก. หมายเลข 28 (สล๊อทแมชีน (Slot Machine) ช่วยซ่อนเร้น ช่วยจําหน่าย ช่วยพาเอาไปเสีย ซื้อ รับจํานําหรือรับไว้โดยประการใดซึ่งของอันตนพึงรู้ว่าเป็นของอันเนื่องด้วยความผิด อันเป็นความผิดตาม พ.ร.บ.ศุลกากร พ.ศ. 2560 พร้อมตรวจยึดของกลาง ตู้สล๊อทแมชีนจํานวน 1 ตู้ เงินสดภายในตู้ฯ อีกจํานวน 1,180 บาท โดยในเบื้องต้นผู้ต้องหาทั้ง 2 รายให้การรับสารภาพตลอดข้อกล่าวหา เจ้าหน้าที่จึงได้แจ้งสิทธิ และควบคุมตัวส่งพนักงานสอบสวน สถานีตํารวจภูธรเมืองลําปาง เพื่อดําเนินคดีตามกฎหมายต่อไป" นายชัชวาลย์ ฉายะบุตร ผู้ว่าราชการจังหวัดลําปาง กล่าวเพิ่มเติม
นายชัชวาลย์ ฉายะบุตร ผู้ว่าราชการจังหวัดลําปาง กล่าวในช่วงท้ายว่า จังหวัดลําปาง มุ่งมั่นในการกวาดล้างสิ่งผิดกฎหมายทุกรูปแบบที่ก่อให้เกิดความไม่สงบในบ้านเมือง โดยขอให้พี่น้องประชาชนเชื่อมั่นในการปฏิบัติงานของเจ้าหน้าที่ ทั้งฝ่ายปกครอง เจ้าหน้าที่ตํารวจ และหน่วยงานที่เกี่ยวข้องทุกภาคส่วน และร่วมเป็นกําลังสําคัญในการสร้างสรรค์ให้บ้านเมืองของเรามีแต่สิ่งที่ดี ด้วยการช่วยกันระแวดระวังบ้านเมืองของเรา ช่วยกันสอดส่องดูแล และร่วมสนับสนุนการปฏิบัติของเจ้าหน้าที่ หากพบเห็นเบาะแสการกระทําผิดทุกรูปแบบ สามารถแจ้งข้อมูลได้ที่นายอําเภอ ปลัดอําเภอ เจ้าหน้าที่ฝ่ายความมั่นคง กํานัน ผู้ใหญ่บ้าน หรือที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 ตลอด 24 ชั่วโมง ทั้งนี้ ข้อมูลส่วนบุคคลของผู้แจ้งเบาะแสจะถูกคุ้มครองและปกปิดเป็นความลับ ป้องกันไม่ให้พลเมืองดีต้องได้รับภัยจากการร่วมกันจรรโลงสิ่งที่ดีให้กับสังคม
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood